পুলিশ জানায়, মামলার তদন্তকারী কর্মকর্তা শ্রীমঙ্গল থানা পুলিশের উপ-পরিদর্শক (এসআই) সোহেল রানা দীর্ঘ এক বছরেরও অধিক সময় মামলার তদন্ত কাজ পরিচালনা করে মামলার প্রকৃত রহস্য উদঘাটন করে মূল আসামিকে শনাক্ত করতে সক্ষম হন। আসামি আজাদ মিয়াকে (২৮) গত শুক্রবার রাতে গ্রেফতার করে পুলিশ। তিনি উপজেলার সাইটুলা গ্রামের মৃত হাবিব মিয়ার ছেলে। গ্রেফতারের পর আজাদ মিয়া পরকীয়ার কারণে এই হত্যাকাণ্ড ঘটিয়েছেন বলে স্বীকার করেন।